burgasdotpro/wikipedia huggingface dataset:
Tatrapan

Tatrapan je obrnený kolesový transportér s pohonom 6x6 slovenskej konštrukcie.
Vznik a vývoj.
Obrnený transportér Tatrapan vznikal ako náhrada za zastaraný OT-64. Po rozpade Česko-Slovenska sa ujali vývoja slovenské spoločnosti Tatra Sipox, Konštrukta Trenčín a PPS Detva Holding. Prvé vozidlá vstúpili do služby pre slovenskú armádu v roku 1994. Do roku 2009 bolo postavených asi 50 vozidiel pre slovenskú a grécku armádu.
Varianty.
Nasledujúce verzie existujú buď ako sériovo vyrábané vozidlá alebo ako prototypy:
Technické údaje.
Vozidlo Tatrapan ju viacúčelové obrnené terénne vozidlo. Je postavené na upravenej verzii podvozku terénneho nákladného automobilu Tatra 815 6 × 6. Používa mechanickú 10 stupňovú prevodovku s 8 stupňami pre jazdu vpred a 2 pre jazdu vzad. Mechanickú prevodovku dopĺňa prídavná elektropneumatická prevodovka s 2 stupňami. Stroj je vybavený jedným medzinápravovým a dvomi nápravovými diferenciálmi a deličom momentu. Vďaka použitému podvozku má vozido dobrú priechodnosť ťažkým terénom a dosahuje aj vysokú rýchlosť pri pohybe po cestných komunikáciách. Na podvozku je inštalovaná sklopná pancierovaná kabína a rýchlosnímateľná pancierová skriňová karoséria. V skriňovej karosérií, ktorej snímateľná koncepcia umožňuje inštaláciu rôznych variánt nástavieb je možná inštálácia veliteľsko-štábnej, spojovacej a iných modifikácií pre letectvo aj pozemné sily. Skriňová karoséria štandardnej transportnej verzie (T1/Z1) môže odviezť 10-12 sediacich mužov. Pancierovaný interiér je vybavený ochranou proti zbraniam hromadného ničenia aj protipožiarnym systémom. K dispozícii je aj inštalovaný ventilačný a komunikačný systém. Výzbroj vozidla predstavuje demontovateľný guľomet kalibru 7,62 mm alebo 12,7 mm uchytený na lafete na streche kabíny. Šikmé pancierovanie poskytuje ochranu pred priebojnými protipancierovými guľkami automatických zbraní do kalibru 7,62 mm.
Nasadenie.
Vozidlá používali slovenské mierové jednotky na svojich misiách KFOR v Kosove, UNMEE v Eritrei, UNTSO na Golanských výšinách, UNFICYP na Cypre a ISAF v Afganistane. Stroje používali aj slovenské odmínovacie jednotky nasadené v Iraku.
Wild Belle

Wild Belle je americká hudobná skupina pôvodom z Chicaga, ktorú založili súrodenci Elliot a Natalie Bergmanovci.
The Pierces

The Pierces je americké hudobné duo pôvodom z Birminghamu v zložení Allison a Catherine Piercové.
Mirage Shopping Center

Mirage Shopping Center je obchodné centrum v Žiline. Pre verejnosť bolo otvorené 15. novembra 2010. Má 7 podlaží (3 podzemné a 4 nadzemné) Súčasťou centra je rozsiahle niekoľkopodlažné kryté parkovisko.
Výstavba začala v roku 2008. Počas výstavby boli nájdené pozostatky Žilinského hradu, ktoré sa premiestnili ako expozícia dovnútra. Bola zbúraná budova bývalej fary, čo vyvolalo nespokojnosť. Netypické aj umiestnenie priamo v centre mesta, na hranici pamiatkovej rezervácie.
Salamandra Resort

Salamandra Resort je lyžiarske strediskom na Slovensku. Nachádza sa uprostred Štiavnických vrchov, v blízkosti mesta Banská Štiavnica. 
Stredisko ponúka dobré podmienky na lyžovanie a snowboarding na stredne náročnej zjazdovke s dĺžkou 1450 metrov. Na zjazdovke sa nenachádzajú žiadne strmé úseky, a preto je vhodná aj pre začiatočníkov. Disponuje štvorsedačkovou lanovkou s bublinami, bezkontaktným turniketovým systémom a zasnežovacím systémom. K rezortu patrí novovybudovaný štvorhviezdičkový hotel Salamandra, ktorý sa nachádza vedľa Horného Hodrušského tajchu. Hotel má 56 izieb s celkovou kapacitou 158 lôžok.
Africká futsalová konfederácia

Africká futsalová konfederácia (, skr. CAFUSA) je strešná organizácia pre africký futsal (sálový futbal). V roku 2013 združovala 15 národných futsalových federácií a jej prezidentom bol Nakwalekwenale Doli z Konžskej demokratickej republiky. CAFUSA je členskou konfederáciou Svetovej futsalovej asociácie (AMF).
Dejiny.
CAFUSA vznikla 24. októbra 2010 a založilo ju 7 krajín: Etiópia, Kamerun, Konžská demokratická republika, Mali, Pobrežie Slonoviny, Rwanda a Senegal. O 2 roky neskôr, 28. júla 2012, bola CAFUSA uznaná Svetovou futsalovou asociáciou ako zastrešujúca organizácia pre národné africké zväzy. V roku 2013 bola schválené prvé vrcholné podujatieMajstrovstvá Afriky, ktoré sa konajú v Tunisku za účasti 8 družstiev.
Misty Miller

Misty Miller (* Londýn, Anglicko) je britská speváčka, skladateľka a textárka. Narodila sa a vyrastala v juhozápadnom Londýne, navštevovala Hall School vo Wimbledone. Od ôsmich rokov sa venuje hudbe. Popri písaní textov a skladaní piesní hrá na ukulele a na gitare.
1994 na Slovensku

Tento článok obsahuje výpis významných udalostí v roku 1994 na Slovensku.
Udalosti.
September - Október
1993 na Slovensku

Tento článok obsahuje výpis významných udalostí v roku 1993 na Slovensku.
Éleios (syn Poseidóna)

Éleios ( – "Éleios") je v gréckej mytológii syn boha Poseidóna a jeho milenky Eurykydy, dcéry Endymióna.
Po smrti bezdetného élidskeho kráľa Epeia, nastúpil na trón jeho brat Aitólos, ktorý však na pohrebných hrách v Lykosúrii neúmyselne zabil Apida, syna Iasóna a musel sa preto vzdať trónu. Na kráľovský trón po ňom zasadol Éleios, syn jeho sestry Eurykydy a Aitólos z krajiny utiekol. Éleios sa tak stal vládcom krajiny nazvanej po Epeiovi, ale ľud ju onedlho pomenoval po ňom na Élis.
Podľa antického autora Pausania, Éleios bol otcom élidskeho kráľa Augiáša, známeho hroznou špinou v jeho chlievoch, vyčistenie ktorých, bolo jednou z dvanáctich úloh zadaných mykénskym kráľom Eurystheom, hrdinovi Héraklovi.
Slovenská advokátska komora

Slovenská advokátska komora (SAK) je stavovská organizácia združujúca viac ako 7 300 členov: 5 300 advokátov a vyše 2 000 advokátskych koncipientov. SAK vedie slovenský zoznam advokátov, má disciplinárnu právomoc nad advokátskym povolaním na Slovensku. Organizácie vznikla 1. júla 1990 na základe zákona Slovenskej národnej rady č. 132/1990 Zb. o advokácii.
Alan Kendall

Alan Kendall (* 9. september 1944, Darwen, Anglicko) je britský hudobník, ktorý hrá na gitare. Je známy účinkovaním v skupine Bee Gees.
Kariéra.
Začínal v roku 1963 vo formácii Kris Ryan and the Questions. Neskôr pôsobil v The Truth, The Sisters of Idle Dreams a Glass Menagerie. V rokoch 1970 a 1971 bol členom Toe Fat. Úspech zaznamenal v období rokov 1971 až 1980 a 1987 až 2001 hraním v skupine Bee Gees.
Toe Fat

Toe Fat bola britská rocková hudobná skupina, aktívna v rokoch 1969 až 1971, v zložení Cliff Bennett (spev), Ken Hensley (gitara a klávesy), Lee Kerslake (bicie) a John Konas (basová gitara), ktorého neskôr nahradil John Glascock. Po vydaní prvého albumu skupinu opustili Hensley s Kerslakom a nahradili ich Alan Kendall (gitara) a Brian Glascock (bicie). Hensley a Kerslake neskôr hrali so skupinou Uriah Heep, John Glascock spolupracoval s Jethro Tull, Brian Glascock a Kendall s Bee Gees.
Eurykydé

Eurykydé alebo Eurykyda ( – "Eurykydé, Eurykyda") je v gréckej mytológii dcéra élidskeho kráľa Endymióna.
Eurykydé mala troch súrodencov, bratov Paióna, Epeia a Aitóla. Keď jej brat élidský kráľ Epeios náhle zomrel bez potomka po meči, na trón nastúpil ďalší z jej bratov Aitólos, ktorý tiež nevládol dlho, lebo na pohrebných hrách v Lykosúrii neúmyselne zabil Apida, syna Iasóna a musel sa vzdať trónu. Na kráľovský trón po ňom zasadol Éleios, syn Eurykydy a boha Poseidóna a Aitólos krajinu opustil. Eurykydin syn Éleios sa tak stal vládcom krajiny nazvanej po Epeiovi, ale jeho ľud krajinu onedlho pomenoval po ňom na Élis.
Podľa antického autora Pausania, Eurykydin syn bol otcom élidskeho kráľa Augiáša, známeho hroznou špinou v jeho chlievoch, vyčistenie ktorých bolo jednou z dvanáctich úloh zadaných mykénskym kráľom Eurystheom hrdinovi Heraklovi.
Ázijská futsalová konfederácia

Ázijská futsalová konfederácia (, skr. CAFS) je strešná organizácia pre ázijský futsal (sálový futbal). V roku 2013 združovala 11 národných futsalových federácií a na jej čele stál Taiwančan Čang Čan-wej. CAFS je členskou konfederáciou Svetovej futsalovej asociácie (AMF).
Dejiny.
CAFS vznikla 11. apríla 2013 a založilo ju 9 krajín: Čína, Borneo, India, Japonsko, Macao, Malajzia, Singapur, Taiwan a Vietnam. Taiwan ako futsalový líder v ázijských krajinách bol určený za stredisko CAFS a v jeho hlavnom mesteTchaj-pej bolo zriadené bolo ústredie. Prvým prezidentom sa stal Taiwančan Čang Čan-wej. V septembri 2013 sa najnovším členom stala Kórejská republika.
Taiwanská futsalová asociácia na prvom kongerse CAFS uviedla, že by v roku 2014 chcela organizovať ázijský šampionátMajstrovstvá Ázie.
Memoriál Pavla Antala

Memoriál Pavla Antala je trailové bežecké podujatie. Je určené hlavne pre bežeckých nadšencov. Štart je v nadmorskej výške pri horskom jazere Štrbské pleso a cieľ je pri Popradskom plese v nadmorskej výške Preteky sa konajú na území Tatranského národného parku.
História.
Preteky sa uskutočňujú ako spomienka na Pavla Antalauznávanú osobnosť podtatranského mesta Svit, vynikajúceho športovca, trénera a učiteľa. Tradíciu Memoriálu založil už v roku 1995 Ladislav Fridman, pod vedením ktorého bolo úspešne zorganizovaných už 18 ročníkov tohoto športového spomienkového podujatia a do ďalších rokov bude pôsobiť ako čestný predseda organizačného výboru. 
V rokoch 19952010 sa preteky konali v meste Svit v časti Podskalka ako cestný beh. 
Od roku 2011 sa podujatie presunulo na územie Tatranského národného parku na novú trať zo Štrbského Plesa na Popradské pleso.
The Rattlesnakes

The Rattlesnakes bola britská rokenrolová a skiffle hudobná skupina pôvodom z Manchesteru, ktorú v roku 1955 založil Barry Gibb. Ďalšími členmi boli jeho súrodenci Robin a Maurice, neskôr prišli do skupiny Paul Frost a Kenny Horrocks. Od decembra 1957 v tejto zostave vystupovali v miestnom divadle Gaumont. V máji 1958 sa Barry, Robin a Maurice sformovali do zoskupenia Wee Johnny Hayes and The Blue Cats. The Rattlesnakes sa považuje za priameho predchodcu neskôr vzniknutej skupiny Bee Gees.
Škoda 29T

Škoda 29T (obchodný názov ForCity Plus) je električka vytvorená pre slovenské hlavné mesto Bratislavu firmou Škoda Transportation. Ide o jednosmernú verziu električky Škoda 30T.
Konštrukcia.
Konštrukčne vychádza z typu 26T pre maďarský Miškovec. Ide o päť článkovú jednosmernú električku, ktorá je z 87 % nízkopodlažná. Disponuje piatimi dverami a štyrmi podvozkami, predný a zadný sú plno otočné.
Dodávky električiek.
Dopravný podnik Bratislava v roku 2013 objednal 15 električiek za 39 miliónov eur, ktoré majú byť dodané do roku 2015. Dopravný podnik Bratislava podpísal 30. júla 2013 s českou spoločnosťou Škoda Transportation zmluvu na dodávku 15 jednosmerných električiek Škoda 29T v hodnote 36,750 mil. €. Z väčšej časti (85 %) budú električky financované prostredníctvom nenávratného finančného príspevku z fondov EÚ v rámci Operačného programu Doprava. V roku 2014 si DPB uplatnil opcia na ďalších 15 vozidiel, takže spolu bude do Bratislavy dodaných 30 električiek tohto typu.
Škoda Transportation dodá do roku 2015 15 električiek tohto typu, prvú z nich, na ktorej budú prebiehať typové skúšky ne jeseň roku 2014. Ďalších 15 opčných vozidiel by malo byť dodaných do konca roka 2016. Kontrakt tiež zahrňuje aj opciu na poskytovanie údržby električiek po dobu 15 rokov.
Spoločnosť Škoda Transportation vyhrala v elektronickej aukcii vďaka najnižšej ponuke zo všetkých zúčastnených.
17. februára 2015 bola privezená do Bratislavy prvá električka. Následne sa električka podrobovala skúškam, ktoré sú potrebné na schválenie nového typu vozidla.
28. apríla 2015 bola v Bratislave na linku nasadená prvá električka 29T s evidenčným číslom 7401.
Od 26. januára 2024 sú do pravidelnej premávky zaradené električky tretej generácie 29T3 #7431 – #7450. Tieto električky sú nasadené hlavne na linku , kde nahradili všetky zostávajúce vysokopodlažné vozidlá.
Do júna 2026 by malo byť dodaných zvyšných 10 kusov týchto električiek #7451 – #7460.
Premávka.
Električky premávajú v pravidelnej premávke na linkách:
The Bloomfields

The Bloomfields bol britský rockový hudobný projekt pôvodom z Londýna, ktorý v roku 1970 založili Maurice Gibb z Bee Gees, Johnny Harris a Billy Lawrie. Počas krátkeho pôsobenia nahrali piesne "The Loner", "Men of Men" a "Ballet of Freedom", ktoré boli použité vo filme "Bloomfield".
Softbal na Svetových hrách

Softbal na Svetových hrách je softbalový turnaj, ktorý sa koná v rámci multišportového podujatia Svetových hier, riadených Medzinárodnou asociáciou Svetových hier (IWGA). Do ich programu bol zaradený hneď na prvých Svetových hrách v americkom meste Santa Clara v roku 1981, v ženskej i mužskej kategórii. V mužskej kategórii to bolo zároveň naposledy. Neskôr bol softbal uznaný medzinárodným olympijským výborom ako oficiálny šport Olympijských hier a na Svetových hrách sa preto neobjavil. Po tom, čo bol v roku 2009 z OH vyradený, sa mohol softbalový turnaj predstaviť opäť na Svetových hrách. Najviac titulov drží družstvo , ktoré zvíťazilo na všetkých turnajoch, na ktorých sa zúčastnilo.
Tadeáš Príleský

Tadeáš Príleský (Prileszky de Prilesz; * 18. január 1826, Janíkovce – † 13. november 1895, Bratislava) bol slovenský poslanec Uhorského snemu, právnik, notár a filozof.
Rodina.
Pochádzal zo slovenského šľachtického rodu Príleských z Prílesa (Prileszky de Prilesz).
Životopis.
Narodil sa v roku 1826 v Janíkovciach (dnes mestská časť Nitry). Po strednej škole začal študovať na Bratislavskej právnickej akadémii, odkiaľ pokračoval štúdium v Pešti, kde študoval filozofiu. Keď zložil advokátske skúšky (1847) krátko pôsobil ako notár Bratislavskej župy. V revolučných rokoch 1848 a 1849 bol členom Maďarskej národnej gardy, zúčastnil sa proti prvej hurbanovskej dobrovoľníckej výpravy na Brezovej a Myjave. Keď maďarskú revolúciu porazili, odišiel do zahraničia a živil sa s Kaldozyho hudobnou skupinou, ktorá hrávala po metropolách západnej Európy. Po návrate do vlasti (1854) sa dal na finančné podnikanie. Pomohol založiť Trenčiansku sporiteľňu, priemyselnú banku v Bratislave a pôsobil ako riaditeľský radca poisťovne Hungária. Po rakúsko-uhorskom vyrovnaní sa dostal do Uhorského snemu za volebný obvod Bratislava (1867), Trnava (1869) a v roku 1875 za Stupavu. Najmä v stupavskom obvode, kde bolo slovenské povedomie voličov veľmi silné, musel zastávať aj slovenské záujmy, inak by ho opakovane nezvolili za poslanca. Tadeáš Príleský bol uznávaný národohospodársky odborník. V uhorskom sneme však pri diskusiách o rozpočte budil veselosť u rodených maďarov, lebo hovoril so slovenským prízvukom a maďarčinu nikdy dokonale neovládal. Maďarskí poslanci ho preto vtipne prezývali "slovenské knieža". Zomrel v Bratislave 13. novembra 1895.
Laodokos (syn Priama)

Laodokos ( – "Laodokos") je v gréckej mytológii nemanželský syn trójskeho kráľa Priama.
Laudokos, syn Priama, je známy len zo záznamu antického autora Apollodora z Atén, ktorý uvádza, že bol nemanželským synom trójskeho kráľa Priama. Priamos mal 50 synov a mnoho dcér. Niektoré deti mal s Hekabou, iné s druhými manželkami, alebo milenkami.
Andy Gibb

Andrew Roy Gibb, známy ako Andy Gibb (* 5. marec 1958, Manchester, Anglicko – † 10. marec 1988, Oxford, Anglicko) bol britský spevák a najmladší brat Barryho, Robina a Mauricea zo skupiny Bee Gees. Sólovú kariéru začal v roku 1975, o dva roky neskôr vydal debutový album. Piesne "I Just Want to Be Your Everything", "(Love Is) Thicker Than Water" a "Shadow Dancing" sa umiestnili na prvom mieste v americkom singlovom rebríčku Billboard Hot 100. Zomrel päť dní po oslave tridsiatych narodenín na myokarditídu (zápal srdcového svalu) v dôsledku vírusovej infekcie spôsobenej dlhoročným užívaním kokaínu.
Tokijský proces

Tokijský tribunál alebo aj Medzinárodný vojenský tribunál pre Ďaleký Východ ("International Military Tribunal for the Far East") bol zriadený na súdenie a potrestanie vodcov Japonska po druhej svetovej vojne.
Tribunál sa mal zaoberať tromi typmi zločinov spáchaných počas druhej svetovej vojny:
Vojnové zločiny menej významných (nižšie postavených) osôb boli súdené zvlášť v iných mestách.
Tribunál sa konal od 3. mája 1946 do 12. novembra 1948.
Zo zločinov proti mieru bolo obvinených 25 vojenských a politických predstaviteľov. Viac než 300 000 japonských občanov bolo obvinených z vojnových zločinov a zločinov proti ľudskosti, väčšinou z týrania a zneužívania väzňov. Zločiny spáchané japonskými jednotkami počas okupácie Kórei a Číny (zvlášť Mandžuska) neboli súčasťou procesu. Čína sama viedla 13 tribunálov, následkom ktorých bolo 504 odsúdených a 149 popráv.
Japonský cisár Hirohito a princ Asaka neboli súdne stíhaní za účasť na akýchkoľvek zločinoch. Kiši Nobusuke, ktorý bol podozrivý zo spáchania zločinov proti mieru, ale nikdy nebol súdený, sa stal neskôr predsedom vlády.
Zoznam častí seriálu Priatelia

Nasledujúci zoznam je zoznam častí seriálu "Priatelia". Seriál je jedným z najpopulárnejších televíznych seriálov z konca 90. rokov 20. storočia. Má 236 častí rozdelených do 10 sérii. Prvá časť bola vysielaná na televíznej stanici NBC 22. septembra 1994, posledná 6. mája 2004. Na Slovensku sa seriál vysielal na TV Markíza.
Daxner

Daxner môže byť:
The Fut

The Fut bol britský rockový hudobný projekt pôvodom z Londýna, ktorý v roku 1969 založili Maurice Gibb z Bee Gees, Steve Groves, Steve Kipner a Billy Lawrie. Počas krátkeho pôsobenia nahrali singel "Have You Heard the Word", ktorý v roku 1970 vydalo vydavateľstvo Beacon.
Juraj Fischer

Juraj Fischer (* 9. december 1920, Lučenec – † 9. máj 2007, Lučenec) bol veterán západného odboja a slovenský politický väzeň.
Životný príbeh.
Juraj Fischer pochádzal z významnej židovskej obchodníckej rodiny z Lučenca a pred prenasledovaním židov počas druhej svetovej vojny sa ako 19-ročný zachránil útekom zo Slovenska. Jeho otec a brat zahynuli v koncentračnom tábore. Po peripetiách na Balkáne a Blízkom východe sa jeho útek skončil vo Francúzsku, kde dobrovoľne vstúpil do armády. Zúčastnil sa vojenskej operácie s krycím názvom Dynamo pri Dunkerque a po obsadení Francúzska nemeckou armádou sa pridal k Československej armáde v Anglicku. V Československom zahraničnom odboji bol od 1. apríla 1940 do 5. mája 1945, teda vyše 5 rokov a ako veliteľ tanku sa od októbra 1944 do 9.mája 1945 zúčastnil obliehania Dunkerque. Po návrate do Lučenca pracoval ako zástupca riaditeľa vo veľkoobchode.
V 50-tych rokoch 20.storočia, v čase politických procesov, ho obvinili z údajnej sabotáže a po vykonštruovanom procese, kedy mu hrozil dokonca až trest smrti ako Rudolfovi Slánskému, ho 28. júla 1952 súd v Banskej Bystrici odsúdil pre trestný čin sabotáže a poslal ako politického väzňa do Jáchymova na ťažbu uránu. Ľudový súd mu v roku 1960 skonfiškoval dom a celý majetok, paradoxne podľa Benešových dekrétov 108/60 ako nepriateľovi Československého štátu. Podľa tohto dekrétu sa konfiškoval len majetok nacistov a kolaborantov. Budovu neskôr zbúrali a na jej pozemku si KSČ postavila svoje sídlo.
Spravodlivého zadosťučinenia sa nedočkal ani po prevrate v novembri 1989. Jeho žiadosť o odškodnenie za stratu majetku súd zamietol a postup vyvlastnenia označil ako legálny. Paradoxne bola Ministerstvom spravodlivosti SR zamietnutá aj jeho žiadosť o odškodnenie za smrť jeho otca a brata v koncentračnom tábore. Po vyčerpaní všetkých opravných prostriedkov sa obrátil vo veci odškodnenia a nepriznania náhrady za skonfiškovaný majetok na Európsky súd pre ľudské práva v Štrasburgu, o čom listom informoval aj Svetové združenie bývalých československých politických väzňov, ktorého bol členom.
Juraj Fischer zomrel vo veku nedožitých 87 rokov, v symbolický deň - 9. mája 2007 – na 62. výročie platnosti kapitulácie Nemecka.
Ocenenia a vyznamenania.
V roku 2004, na šesťdesiate výročie vylodenia v Normandii, mu udelil francúzsky prezident Jacques Chirac najvyššie francúzske štátne vyznamenanie spojené s udelením titulu Rytier čestnej légie Francúzskej republiky, ktoré získal aj Milan Rastislav Štefánik a na Slovensku ho celkovo mali len 4 ľudia. Je držiteľom viacerých britských a slovenských ocenení.
One World Project

One World Project bola hudobná superskupina zložená zo známych hudobníkov ako sú Jon Anderson, Barry Gibb, Robin Gibb, Gary Moore, Cliff Richard, Rick Wakeman, Brian Wilson a Steve Winwood. V januári 2005 nahrali charitatívny singel "Grief Never Grows Old", ktorého cieľom bolo získať finančné prostriedky na pomoc obetiam postihnutých zemetrasením v Indickom oceáne z decembra 2004. Skladba dosiahla štvrté miesto v britskom singlovom rebríčku UK Singles Chart.
Inline hokej na Svetových hrách

Inline hokej na Svetových hrách je inline hokejový turnaj, ktorý sa koná v rámci multišportového podujatia Svetových hier riadených Medzinárodnou asociáciou Svetových hier (IWGA). Do ich programu bol zaradený na siedmych svetových hrách v nemeckom Duisburgu, v roku 2005. Od začiatku prebieha turnaj iba v mužskej kategórii. Najúspešnejším družstvom sú , ktoré vyhrali 4 turnaje.
Kvalifikačným kritériom pre účasť na inlinehokejovom podujatí Svetových hier je umiestnenie na majstrovstvách sveta FIRS, rok pred samotnými hrami.
Zoznam svetových rekordov v plávaní

Svetové rekordy v plávaní sú najlepšie časy histórie, ktoré Medzinárodná plavecká federácia (FINA) registruje v jednotlivých disciplínach bazénového plávania. Oficiálne svetové rekordy sa sledujú na 82 plaveckých tratiach40 v dlhom päťdesiatmetrovom bazéne, 42 v krátkom dvadsaťpäťmetrovom bazéne.
Majstrovstvá Južnej Ameriky v basketbale žien 2013

Majstrovstvá Južnej Ameriky v basketbale žien 2013 boli v poradí 33. Majstrovstvá Južnej Ameriky v basketbale žien, ktoré organizuje Americká basketbalová federácia (FIBA Americas). Konali sa v meste Mendoza, v rovnomennej provincii Argentíny od 31. júla4. augusta 2013, za účasti 8 tímov. Argentína bola hostiteľom juhoamerického šampionátu žien iba druhýkrát, predtým to bolo ešte v roku 1948, v Buenos Aires. Titul obhájili Brazílčanky, ktoré vo finále zdolali domáce družstvo. Brazílčanky získali už svoj 23. titul, z toho 14. v rade.
Turnaj bol zároveň kvalifikáciou na tohtoročné Majstrovstvá Ameriky 2013. Kvalifikovali sa na ne 4 najlepšie družstvá. 
Nasadenie do výkonnostných košov.
Družstvá boli nasadené podľa umiestnenia na predchádzajúcich majstrostvách nasledovne:
Účastníci a nasadenie do skupín.
Žrebovanie do skupín prebehlo 11. júla 2013.
Pozn: Číslo v zátvorke udáva umiestnenie v medzinárodnom rebríčku FIBA v roku 2012.
Epeios (syn Endymióna)

Epeios (, ) je v gréckej mytológii syn Endymióna a Asterodie (podľa inej verzie Chromia, alebo Hyperippé).
Epeios mal troch súrodencov, bratov Paióna, Aitóla a sestru Eurykydu. Keď bratia dospeli, otec rozhodol, že jeho nástupcom sa stane ten z nich, ktorý zvíťazí na olympijských hrách. Zvíťazil Epeios a po svojom otcovi v Élide obsadil trón.
Eliďania potom počas jeho vlády svoju krajinu pomenovali po ňom. Mladý kráľ sa oženil s Anaxirhoé, dcérou Koróna. Manželom sa narodila dcéra Hyrminé, ktorá sa neskôr vydala za Lapitha Forba.
Epeios nepanoval dlho, zomrel mladý bez mužského potomka. Jeho následníkom sa stal brat Aitólos.
Miera návratnosti

Miera návratnosti (iné názvy: miera výnosu/výnosnosti/rentability, výnosová miera, pomer návratnosti, pomer rentability, výnosové percento, návratnosť, výnos, výnosnosť, rentabilita, miera zisku, return on investment (v širšom zmysle), rendita, ďalšie synonymá pozri v článku return on investment a odkazoch tam uvedených; angl. "rate of return" (skratky "ROR, r"), "return, profit rate, (rate of) return on investment" (skratka "ROI") ) je pomer zisku z investície a nákladov na investíciu.
Použitie.
Ukazovateľ meria úspešnosť akejkoľvek investície. 
Príklady známych konkrétnych použití tohto ukazovateľa:
Od názvu tohto ukazovateľa ("rate of return") je odvodený názov ukazovateľa "internal rate of return" (po slovensky vnútorné výnosové percento, vnútorná miera návratnosti a pod.), ktorého spôsob výpočtu je však odlišný.
Adria (tkanina)

Adria je tkanina z česanej vlny, na pohmat jemne plstnatá. Je tkaná atlasovou väzbou so šikmým riadkovaním. Používa sa na výrobu kvalitných pánskych a dámskych spoločenských šiat.
Zenit (fotoaparát)

Zenit (ruským písmom: "Зени́т") je značka ruských (pôvodne sovietskych) fotoaparátov, ktoré boli vyrábané firmou KMZ v meste Krasnogorsk blízko Moskvy od roku 1952 a firmou BelOMO v Bielorusku od roku 1970. Ochranná známka Zenit je spájaná najmä s 35 mm jednookými zrkadlovkami.
Modely fotoaparátov.
Rané modely.
Spodné zakladanie filmu
Zadné zakladanie filmu
FotoSnaiper.
Zvláštnosťou v rade fotoaparátov Zenit je takzvaná súprava FotoSnaiper (alebo Photosniper), ktorá obsahuje obal (buď kožený alebo kovový), pažbu, filtre, filters, 300 mm f4.5 objektív Tiar-3, normálny objektív a Zenit pripevnený k pažbe. Tento typ fotoaparátu sa držírovnakým spôsobom ako puška; preto názov "Fotosniper".
Sériové modely
Modely s nízkou produkciou a prototypy
Salchov

Salchov alebo Salchowov skok je krasokorčuliarsky prvok, jeden z krasokorčuliarskych skokov. 
Technika skoku.
Salchov patrí medzi tzv. „hranové“ skoky, pretože sa skáče z hrany korčule.
Zvyčajne sa na skok krasokorčuliar odráža z ľavej nohy a dopadá na pravú, pričom nájazd na skok aj výjazd zo skoku je smerom zozadu. Pred samotným skokom urobí korčuliar oblúk na pravej nohe, pričom je otočený chrbtom do smeru jazdy. Potom sa otočí, postaví sa na ľavú nohu a pravou sa odrazí vpred. Stojac na ľavej nohe urobí jednu otočku a keď je chrbtom do smeru jazdy, nasleduje odraz, výskok a príslušný počet rotácií (jedna, dve, ...). V dopadovej fáze zanoží pravú nohu a dopadá na ľavú.
Podľa počtu rotácií rozlišujeme jednoduchý, dvojitý, trojitý a štvoritý salchov.
Hodnota skoku.
V novom systéme hodnotenia krasokorčuliarskych súťaží Medzinárodnej korčuliarskej únie, ktorý platí od roku 2004, je hodnota jednoduchého salchova 0,4 bodu. Dvojitý salchov má hodnotu 1,3 bodu, trojitý 4,2 bodu a štvoritý 10,5 bodu.
Dejiny.
Ako prvý predviedol tento skok švédsky krasokorčuliar Ulrich Salchow v roku 1909. Podľa neho sa teda nazýva salchov, alebo tiež Salchowov skok. Prvou ženou, ktorá tento skok predviedla v súťaži, bola Američanka Theresa Weldová na Olympijských hrách 1920. Porota ju však podrobila kritike, pretože tento skok „sa nehodí pre dámu“, keďže pri jeho prevedení sa ženská suknička zdvihla nad únosnú mieru.
Dvojitý salchov začali mužskí krasokorčuliari skákať v 20.rokoch 20. storočia, ako prvý ho predviedol Švéd Gillis Grafström a prvou ženou, ktorá v súťaži skočila dvojitý salchov, bola Britka Cecilia Colledgeová na majstrovstvách Európy 1936.
Prvým mužom, ktorý skočil trojitý salchov bol Ronald Robertson v roku 1955 na majstrovstvách sveta. Prvenstvo medzi ženami patrí československej krasokorčuliarke Jane Mrázkovej a Rakúšanke Helli Sengstschmidtovej, ktoré ho podľa oficiálnych záznamov Medzinárodnej korčuliarskej únie skočili na Majstrovstvách Európy v krasokorčuľovaní 1961.
V roku 1998 sa Američan Timothy Goebel stal prvým krasokorčuliarom v histórii, ktorý predviedol štvoritý salchov. Stalo sa tak vo finále juniorskej série Grand Prix. Napriek počiatočným podozreniam z nedotočenia skoku bol rekord potvrdený mesiac po skončení súťaže. V rovnakom roku na Hrách dobrej vôle predviedol Goebel ďalší, tentokrát už čistý štvoritý salchov. V ženskej kategórii skočila tento štvoritý skok prvá Japonka Miki Andová vo finále juniorskej série Grand Prix v decembri 2001. Do marca 2013 to bol zároveň jediný ženou skočený štvoritý skok.
Návratnosť investície

Návratnosť investície/investícií (iné názvy: návratnosť vložených prostriedkov, návratnosť, najmä v prvom význame aj: rentabilita investície/investícií/vložených prostriedkov, výnosnosť investície/investícií/vložených prostriedkov, výnos z investície/investícií/vložených prostriedkov) môže byť:
Výnos z investície/investícií/vložených prostriedkov môže byť aj všeobecne výnos plynúci z investície.
Return on investment

Return on investment (iné názvy: rate of return on investment; ďalšie synonymá pozri v článkoch návratnosť investície, miera výnosnosti investície, návratnosť kapitálu (prvý riadok hore) a návratnosť vloženého kapitálu; najmä v marxizme aj: miera zisku; angl. "(rate of) return on investment" - skr. "ROI", "(rate of) return on capital") môže byť:
Návratnosť kapitálu

Návratnosť kapitálu (iné názvy: rentabilita kapitálu, výnos z kapitálu, kapitálový výnos, výnosnosť kapitálu, kapitálová výnosnosť, ak ide o percentá tak presnejšie miera návratnosti kapitálu, miera rentability kapitálu, miera výnosu z kapitálu, miera výnosnosti kapitálu; angl. "(rate of) return on capital") môže byť: 
Výnosnosť kapitálu (iné názvy: kapitálová výnosnosť, výnos z kapitálu, kapitálový výnos, miera výnosnosti kapitálu, miera výnosu z kapitálu) môže byť aj časť rendity (a podobne) tvorená len zmenou ceny finančného nástroja (t.j. bez kupónov, dividend a podobne), angl. "capital (gains) yield", pozri kapitálová výnosnosť (capital yield)
Výnos z kapitálu alebo kapitálový výnos môže byť:
Kapitálový výnos môže byť aj druh príjmu na účely dane z príjmov, pozri kapitálový výnos (dane)
Návratnosť vloženého kapitálu

Návratnosť vloženého kapitálu (iné názvy: rentabilita/výnosnosť/výnos vloženého kapitálu, návratnosť/rentabilita/výnosnosť/výnos investovaného kapitálu, v prvom a treťom význame aj miera návratnosti/rentability/výnosnosti/výnosu vloženého kapitálu, miera návratnosti/rentability/výnosnosti/výnosu investovaného kapitálu) môže byť:
ROI

ROI môže byť:
Miera zisku

Miera zisku (angl. "profit rate" alebo "rate of profit") môže byť:
Exner

Exner môže byť:
Asterodia

Asterodia alebo Asterodeia ( – "Asterodia, Asterodeia") môže byť v gréckej mytológii:
Humpy Bong

Humpy Bong bola britská folk rocková hudobná skupina pôvodom z Londýna, ktorú v roku 1970 založili bývalý člen Bee Gees Colin Petersen a Jonathan Kelly. Neskôr sa k dvojici pripojil Tim Staffell. Počas krátkeho pôsobenia nahrali piesne "Don't You Be Too Long" a "We're Alright Till Then", ktoré vydalo vydavateľstvo Parlophone.
František Bednár

František Bednár môže byť:
The Cheerful Insanity of Giles, Giles and Fripp

The Cheerful Insanity Of Giles, Giles &amp; Fripp je debutový a jediný oficiálny štúdiový album anglickej hard rockovej skupiny Giles, Giles &amp; Fripp vydaný v septembri 1968. Album bol nahratý na základe demonahrávok, ktoré postupne vznikli v časovom období od októbra 1967 do februára 1968. Vyšiel vo viacerých zvukových formátoch, od vinylového nosiča, cez CD i remastrovaného CD s bonusmi. Ale tiež ako mono i stereo verzia.
Zoznam skladieb.
Strana A.
The Saga Of Rodney Toady
Strana B.
Just George
Autorstvo.
Poznámka:
Paión (syn Endymióna)

Paión () je v gréckej mytológii syn Endymióna a Asterodie (podľa inej verzie Chromia, alebo Hyperippé).
Poión mal troch súrodencov, bratov Epeia, Aitóla a sestru Eurykydu. Keď bratia dospeli, otec rozhodol, že jeho nástupcom sa stane ten z nich, ktorý zvíťazí v bežeckej súťaži na olympijských hrách. Zvíťazil jeho brat Epeios a po svojom otcovi v Élide zdedil trón.
Zatiaľ čo Aitólos ostal doma, Paión roztrpčený prehrou odišiel až za rieku Axios, do krajiny, ktorú neskôr pomenovali po ňom Paioniou. Epeios medzitým nepanoval dlho, zomrel mladý bez mužského potomka a jeho následníkom sa stal Aitólos.
Majstrovstvá Ázie v basketbale mužov 2013

Majstrovstvá Ázie v basketbale mužov 2013 boli v poradí 27. Majstrovstvá Ázie v basketbale mužov, ktoré organizuje Ázijská basketbalová federácia (FIBA Asia). Konali sa v 2 filipínskych mestách: Manila a Pasay od 1.11. augusta 2013, za účasti 15 tímov. Pôvodne sa mal ázijský šampionát uskutočniť v Libanone, ale kvôli bezpečnostným problémom týkajúcim sa občianskej vojne v Sýrii mu bola organizácia odňatá. Filipíny boli hostiteľom ázijského šampionátu mužov tretíkrát, predtým to bolo v rokoch 1960 a 1973 (oba v Manile). Iránci získali titul tretíkrát, keď vyhrali všetky stretnutia a vo finále zvíťazili nad domácim družstvom. Strieborné Filipíny získali medailu po 28 rokoch a kvalifikovali sa na Majstrovstvá sveta, čo sa im podarilo naposledy v roku 1978.
Najužitočnejším hráčom a zároveň najlepším strelcom šampionátu sa stal 28-ročný Iránec Hamed Haddadi, toho času hráč Phoenix Suns zo severoamerickej profesionálnej ligy NBA.
Turnaj bol zároveň kvalifikáciou na Majstrovstvá sveta 2014, ktoré sa uskutočnia v Španielsku. Kvalifikovali sa na ne 3 najlepšie družstvá.
Suspendácia Libanonu.
Libanonský tím, hoci sa na Majstrovstvá Ázie 2013 kvalifikoval, bol z majstrovstiev vylúčený, pretože Libanonská basketbalová federácia bola dočasne suspendovaná z FIBA kvôli konfliktom v krajine. FIBA Asia oslovila štvrtý tím z Majstrovstiev Západnej Ázie 2013 a neskôr aj , ale obe krajiny účasť odmietli s odôvodnením nedostaku prípravy na majstrovstvá. FIBA Asia sa preto rozhodla ponechať 15 tímov na šampionáte.
Nasadenie do skupín.
Žrebovanie majstrovstiev prebehlo 6. júna 2013 (ešte pred vylúčením Libanonu):
Pozn: Číslo v zátvorke udáva umiestnenie v medzinárodnom rebríčku FIBA v roku 2012.
Péro

Péro alebo Péró ( – "Péro/iný prepis Péró") môže byť v gréckej mytológii:
Cosplay

Cosplay [kosplej] je anglické slovo, ktoré znamená (pôvodne len vo vzťahu k Japonsku) činnosť alebo zábavu spočívajúcu v obliekaní sa do kostýmu postavy z anime, mangy alebo videohry, a/alebo predstavenie, na ktorom sa zúčastňujú takto oblečení ľudia.
Etymológia.
Slovo cosplay vzniklo skrátením výrazu "costume play", t. j. kostýmová hra; japonský ekvivalent je "kosupure", čo je skratka výrazu kosučúmu-puré, t. j. kostýmová hra. V angličtine je toto slovo prvýkrát doložené v roku 1993, v japončine je slovo kosupure doložené od roku 1982. Osoba zúčastňujúca sa na cosplayi sa volá po anglicky cosplayer (po japonsky "kosupureijá").
Činnosť.
Cosplayeri napodobňujú postavy nielen kostýmami, účesmi a podobne, ale často aj vystupovaním, štýlom reči či hláškami. Postavy sú inšpirované mangou, anime, tokusacu (japonské hraná televízne vystúpenie so špeciálnymi efektami), komiksami, videohrami a fantasy filmami. Ako ďalšie zdroje môžu poslúžiť J-pop, J-rock, Visual kei.
Miera výnosnosti investície

Miera výnosnosti investície/investícií (iné názvy: miera návratnosti investície/investícií, miera rentability investície/investícií, miera výnosu z investície/investícií, výnosová miera investície/investícií, pomer návratnosti investície/investícií, pomer rentability investície/investícií, miera návratnosti/rentability/výnosnosti/výnosu vložených prostriedkov, rendita) môže byť:
Rendita môže byť aj výnos označovaný v angličtine vo financiách ako "yield", pozri výnos (yield)
Laodokos (syn Anténora)

Laodokos ( – "Laodokos") je v gréckej mytológii syn Anténora, radcu trójskeho kráľa Priama.
Jeho otec Anténor bol vznešeným Trójanom, ktorý si ctil právo a spravodlivosť. Snahu o spravodlivosť vyvíjal aj v dobe, kedy princ Paris uniesol krásnu Helenu, manželku spartského kráľa Menelaa. Achájci na želanie Menelaa chceli túto urážku splatiť vojnou proti Tróji. Anténor vtedy dôrazne žiadal Trójanov, aby požiadavky Achájcov splnili a tým odvrátili hrozbu ničivej vojny. Paris a ani ostatní Trójania však na tento návrh nepristúpili.
Rovnako ctení boli pre svoju statočnosť aj jeho synovia, ktorí pri obrane Tróje padli. Pre túto vlastnosť zobrala na seba bohyňa Aténa podobu Laodoka, aby za slávu a odmenu presvedčila ctižiadostivého Pandara porušiť prímerie medzi Trójanmi a Achájcami, ktoré obe strany uzavreli pred súbojom Parida a Menelaa. Prímerie by mohlo ukončiť vojnu a to si bohyňa Aténa nepriala.
Podľa antického autora Quinta zo Smyrny, Laodokos zomrel na sklonku vojny rukou achájskeho hrdinu Dioméda.
Colin Petersen

Colin Petersen (* 24. marec 1946, Kingaroy, Austrália – † 18. november 2024) bol austrálsky skladateľ a hudobník, ktorý hral na bicie. Začínal v kapele Steve &amp; The Board, neskôr bol bubeníkom Bee Gees. Krátky čas pôsobil vo vlastnom projekte Humpy Bong.
Vince Melouney

Vince Melouney (* 18. august 1945, Sydney, Austrália) je austrálsky skladateľ a hudobník, ktorý hrá na gitare. Bol zakladajúcim členom skupín Billy Thorpe &amp; The Aztecs a Vince &amp; Tony's Two, krátky čas hral v projekte Fanny Adams. Jeho najznámejšie pôsobenie bolo v skupine Bee Gees.
Návratnosť

Návratnosť môže byť:
Rentabilita

Rentabilita (iné názvy: rentabilnosť, výnosnosť) môže byť:
Výnosnosť môže byť aj:
The Bee Gees Sing and Play 14 Barry Gibb Songs

The Bee Gees Sing and Play 14 Barry Gibb Songs je prvý štúdiový album pop rockovej skupiny Bee Gees, ktorý v novembri 1965 vydalo hudobné vydavateľstvo Leedon Records.
Zoznam skladieb.
Autorom všetkých skladieb je Barry Gibb.
Spicks and Specks

Spicks and Specks je druhý štúdiový album pop rockovej skupiny Bee Gees, ktorý v novembri 1966 vydalo hudobné vydavateľstvo Spin Records.
Zoznam skladieb.
Autorom všetkých skladieb je Barry Gibb, ak nie je uvedené inak.
Bee Gees' 1st

Bee Gees' 1st je tretí štúdiový album pop rockovej skupiny Bee Gees, ktorý v júli 1967 vydalo hudobné vydavateľstvo Polydor.
Zoznam skladieb.
Autormi všetkých skladieb sú Barry Gibb a Robin Gibb, ak nie je uvedené inak.
Horizontal

Horizontal je štvrtý štúdiový album pop rockovej skupiny Bee Gees, ktorý vo februári 1968 vydalo hudobné vydavateľstvo Polydor.
Zoznam skladieb.
Autormi všetkých skladieb sú Barry Gibb, Robin Gibb a Maurice Gibb.
Laodokos (syn Bianta)

Laodokos ( – "Laodokos") je v gréckej mytológii syn argejského kráľa Bianta a jeho manželky Péry, dcéry Nélea.
Laodokos a jeho dvaja bratia Talaos a Areios sa spolu s inými slávnymi gréckymi hrdinami vydali pod velením Iasóna na nebezpečnú cestu do ďalekej Kolchidy, aby priniesli späť zlaté rúno. Plavili sa na lodi Argó, od ktorej bol odvodený ich spoločný názov „Argonauti“.
Pannonhalma

Pannonhalma (po slovensky: Panónsky vrch, Panónsky chlm, Panónska hora, Vrch svätého Martina, Hora svätého Martina, zastarano Vrch pannonský, Svätá hora panónska; po nemecky "Martinsberg") môže byť v Maďarsku:
Pannonhalma môže byť aj:
Vrch svätého Martina

Vrch svätého Martina alebo staršie aj Hora svätého Martina môže byť:
Pannonhalmské arciopátstvo

Pannonhalmské arciopátstvo (iné názvy: Pannonhalmské územné opátstvo, Pannonhalmský kláštor, Pannonhalmské opátstvo; (Kláštor) Pannonhalma, (Kláštor) Panónsky vrch, (Kláštor) Panónska hora, (Kláštor) Panónsky chlm; Kláštor svätého Martina, Opátstvo svätého Martina, zastarano (Kláštor) Vrch pannonský, (Kláštor) Svätá hora panónska; lat. "Archiabbatia" alebo "Abbatia Territorialis Sancti Martini in Monte Pannoniae") je benediktinské opátstvo neďaleko rovnomenného mesta v Maďarsku na 282 m vysokom rovnomennom vrchu. Je to jedna z najstarších historických pamiatok v Maďarsku. Založený bol asi v roku 996. 
V roku 1996 bol zapísaný do zoznamu svetového dedičstva UNESCO.
Názov Pannonhalma je novotvar z obdobia maďarizácie z roku 1823, pôvodný názov boli odvodeniny od vtedajšieho názvu vrchu (Vrch svätého Martina; povôdne po latinsky Mons Sacer Pannoniae - "Svätý vrch Panónie). Názvy odvodené od mena svätý Martin vznikli z presvedčenia, že sa na úpätí vrchu narodil Martin Toursky.
Areál zahŕňa baziliku s kryptou (z 19. stor.), vlastný kláštor, knižnicu (360 000 zväzkov), barokový refektár a podobne. Pri opátstve sa nachádza chlapčenská internátna škola.
Kláštor svätého Martina

Kláštor svätého Martina alebo opátstvo svätého Martina môže byť:
Kláštor svätého Martina môže byť aj:
Amfimachos

Amfimachos ( – "Amfimachos") môže byť v gréckej mytológii:
Agasthenes

Agasthenes alebo Agasthenés môže byť:
Agnus Dei

Agnus Dei (lat. "baránok Boží") je veľmi starý a rozšírený symbol pre Ježiša Krista. Ježiš je pre kresťanov baránkom, ktorý sa ako Syn Boží obetoval kvôli ľuďom za odpustenie ich hriechov.
Toto prirovnanie pochádza z Jánovho evanjelia, podľa ktorého Ján Krstiteľ po stretnutí s Ježišom povedal: "„Hľa, baránok Boží, ktorý sníma hriechy sveta“" (Ján 1:29).
V rímsko-katolíckych liturgiách sa už od 7. storočia odriekava modlitba Agnus Dei, ktorá je tiež časťou hudobnej omše.
Diaľnica A11 (Nemecko)

Diaľnica A2 () je diaľnica na východe Nemecka. Meria 110 km a bola otvorená v roku 1936. Je čiastočne v rozpadnutom stave, a tak v súčasnosti je na niekoľkých úsekoch modernizovaná. Spolu s poľskou diaľnicou A6 je hlavným dopravným spojením medzi Berlínom a Štetínom.
V 30. rokoch 20. storočia bola diaľnica súčasťou vtedajšieho plánu ríšskych diaľnic na výstavbu diaľnice Berlín-Kaliningrad (Berlinka).
Po celej dĺžke je A11 je také vedená Európska cesta 28. To je tiež celá dĺžka E28 na území Nemecka.
Idea (album)

Idea je piaty štúdiový album pop rockovej skupiny Bee Gees, ktorý v septembri 1968 vydalo hudobné vydavateľstvo Polydor.
Zoznam skladieb.
Autormi všetkých skladieb sú Barry Gibb, Robin Gibb a Maurice Gibb, ak nie je uvedené inak.
Majstrovstvá Európy v austrálskom futbale 2013

Majstrovstvá Európy v austrálskom futbale 2013 boli v poradí 2. Majstrovstvá Európy v austrálskom futbale mužov, ktoré organizuje AFL Europe. Konali sa v Dubline, v Írsku od 3.10. augusta 2013, za účasti 6 tímov. Všetky zápasy sa hrali v DCU Sportsground, ktoré má k dispozícii 2 futbalové ihriská, 1 ragbyové ihrisko a 2 ihriská pre írske ragby. Titul obhájilo družstvo domáceho Írska, keď vo finále tesne zdolalo celok Spojeného kráľovstva.
Účastníci.
Pozn.: Číslo v zátvorke udáva umiestnenie vo svetovom rebríčku k 1. júlu 2013.
Laias

Laias () je v gréckej mytológii syn élidského kráľa Oxyla a jeho manželky Pierie.
Jeho otec Oxylos pochádzal z rodu Heraklovcov a pôvodne bol kráľom v Aitólii. Keď však na hrách v Tébach, nešikovne hodeným diskom zabil svojho brata Thermia (alebo podľa inej verzie Alkidoka, syna Skopia), musel sa vzdať trónu a odísť do vyhnanstva.
Na jeho cestách ho neskôr stretol Temenos, jeden z vodcov Heraklovcov, ktorí sa spolu s Dórmi chystali na ďalší pokus dobyť Peloponéz. Oxylos putoval krajinou na koni (alebo oslovi), ktorý mal jedno oko a Temenos, ktorému veštba odporučila, aby si za vodcu hľadali trojokého a tak si zabezpečili úspech vojenskej výpravy, usúdil, že sa veštba vzťahuje na neho, preto ho zastavil a po prehováraní presvedčil, aby sa k nim pridal.
Po úspešnej vojenskej výprave, ho potom Heraklovci z vďaky zvolili za kráľa Élidy, úrodnej krajiny na severozápade Peloponézu. Oxylos sa potom oženil s Pieriou a mal s ňou dvoch synov, Aitóla a Laia. Aitólos zomrel mladý a rodičia ho pochovali neďaleko Olympie a ich druhý syn Laias prevzal v Élide kráľovské žezlo. Podľa antického autora Pausania nie je známe či mal Laias potomka. Neskôr sa stal kráľom Élidy jeden z Oxylových potomkov Ifitos, ktorý bol súčasníkom spartského zákonodarcu Lykúrga.
Erwin Janchen

Emil Erwin Alfred Ritter von Janchen-Michel (* 15. máj 1882, Vöcklabruck – † 10. júl 1970, Viedeň) bol rakúsky botanik. Má v Medzinárodnom registri mien rastlín skratku Janch..
Životopis.
Roku 1923 promoval na viedenskej univerzite. Vedecky pôsobil na tunajšom botanickom inštitúte a podnikol niekoľko prieskumných ciest.
Medzi rastlinami, ktoré popísal, je tiež v Rakúsku rastúca divoká odroda repy ("Brassica rapa" subsp. "silvestris", spoluautor Gustav Wendelberger).
Zoznam častí seriálu Sopranovci

Tento článok zobrazuje zoznam častí amerického dramatického seriálu Sopranovci. Seriál vysielala americká HBO od 10. januára 1999 do 10. júna 2007. Seriál zobrazuje bossa mafie z New Jersey, Tonyho Soprana (James Gandolfini) a ťažkosti, s ktorými sa stretáva, keď sa snaží vyvažovať rozporuplné potreby svojej vlastnej rodiny na jednej strane, a kriminálnej organizácie, ktorej velí, na strane druhej.
Andraimón

Andraimón ( – "Andraimón") môže byť v gréckej mytológii:
Wallisch

Wallisch môže byť:
Originálny tanec

Originálny tanec () bol do roku 2011 jednou z troch častí súťaže v párovej krasokorčuliarskej disciplíne „tance na ľade“. Po skončení sezóny 2009 – 2010 bol originálny tanec nahradený krátkym tancom.
Originálny tanec predstavoval časť súťaže, pre ktorú v každej sezóne technická komisia Medzinárodnej korčuliarskej únie stanovila predpísanú tému a sériu rytmov. Tanečný pár si mohol, na rozdiel od povinného tanca, zvoliť vlastnú choreografiu a hudbu (v stanovenom rytme) pre svoje vystúpenie.
Podľa pravidiel Medzinárodnej korčuliarskej únie originálny tanec tvoril 40 % z celkového hodnotenia tanečných párov, povinný tanec 10 % a voľný tanec 50 %. Súťaž v originálnom tanci sa vždy konala nasledujúci deň po súťaži povinných tancov a minimálne deň pred finálovou súťažou voľných tancov.
Povinné náležitosti originálneho tanca.
Okrem rytmu musel originálny tanec povinne obsahovať tieto krasokorčuliarske prvky:
Predpísaná dĺžka originálneho tanca bola 2 minúty 30 sekúnd; +/− 10 sekúnd.
Zoznam originálnych tancov podľa sezón.
V nasledujúcej tabuľke sú uvedené originálne tance, ktoré na jednotlivé krasokorčuliarske sezóny vyhlasovala technická komisia Medzinárodnej korčuliarskej únie a ktoré platili pre všetky podujatia organizované pod jej záštitou.
Zoznam mýtických kráľov Élidy

Staré grécke báje hovoria, že prvým kráľom Élidy bol Aethlios, syn najvyššieho boha Dia (alebo Aiola) a Prótogeneie, dcéry Deukalióna. Jeho nástupcom sa stal syn Endymión. Po ňom vládol Epeios, ktorého menom potom ľud nazval svoju krajinu. Élida (Élis) dostala svoje meno za vlády Éleia, syna Epeiovej sestry Eurykydy a boha Poseidóna. Po Éleiovi vládlo v Élide ešte niekoľko miestnych kráľov, až kým Peloponéz nedobyli Dóri vedení Heraklovcami.
Podľa mýtov si Heraklovci Élidu podmanili dve generácie po trójskej vojne. Antický autor Apollodoros z Atén uvádza, že v čase keď sa Dóri s Heraklovcami chystali na posledný pokus dobyť Peloponéz, stretol Oxyla pri putovaní jeden z ich vodcov Temenos, ktorému veštba doporučila, aby si za vodcu zvolili trojokého a zabezpečili si tak úspech vojenskej výpravy. Keďže Oxylos putoval krajinou na koni (alebo oslovi), ktorý mal jedno oko, Temenos usúdil, že sa veštba vzťahuje na neho a preto ho presvedčil, aby sa k nim pridal.
Po úspechu vojenskej výpravy ho za podporu zvolili za kráľa Élidy. Hneď ako sa Oxylos stal kráľom, usporiadal v Olympii hry, ktoré tam kedysi založil Herakles (alebo Pelops) a znova ich vrátil do povedomia ľudí. Hry v Olympii sa však po smrti Oxyla pre rozbroje v Grécku opäť nekonali. Obnovil ich až jeho potomok, élidský kráľ Ifitos.
Oxylos sa oženil s Pieriou a mal s ňou dvoch synov, Aitóla a Laia. Aitóla, ktorý zomrel mladý, rodičia pochovali neďaleko Olympie a ich druhý syn Laias sa stal dedičom trónu. 
"Nasledujúci zoznam uvádza mená kráľov Élidy, chronologicky zoradených tak, ako ich zaznamenali grécke mýty."
V Élide medzi svahmi Kronovho vrchu a meandrami rieky Alfeios, na mieste zvanom Olympia, sa potom prostredníctvom športových slávností upevňovalo vedomie spolupatričnosti Grékov. Olympijské hry sa tak stali najväčšou kultúrnou a spoločenskou udalosťou celého gréckeho sveta. Čo sa však týka ich obnoviteľa kráľa Ifita, je rovnako zahalený do polomýtickej hmly ako jeho údajný súčasník spartský zákonodarca Lykurgos.
Adria (Rovigo)

Adria je malé talianske mesto, ležiace v provincii Rovigo, kraj Benátsko. V antických časoch to bol významný prístav, pôvodne založený už Etruskami. V súčasnosti už mesto leží viac ako 20 km vo vnútrozemí a s Jadranským morom ho spája Biely kanál (Canale bianco); v blízkosti leží ústie rieky Pád.
Autobusová stanica Mlynské Nivy

Autobusová stanica Mlynské Nivy bola najväčšia autobusová stanica v Bratislave, miesto príchodu a odchodu medzimestských autobusov v rámci Slovenska aj zahraničia. Nachádzala sa v mestskej časti Ružinov, miestnej časti Nivy a mala výhodnú polohu pre diaľkovú dopravu v širšom centre mesta. Výstavba začala v roku 1979, slávnostne ju otvorili 15. augusta 1983. Autorkou projektu bola Ing.arch. Valéria Triznová, ktorá dohliadala aj na realizáciu výstavby. 
Prevádzka stanice bola ukončená 1. októbra 2017, následne sa začalo s jej búraním. Od 30. septembra 2021 ju nahradila nová autobusová stanica, ktorá je súčasťou multifunkčného centra Nivy. Po dobu výstavby dočasne slúžila 
Autobusová stanica Bottova v priestoroch bývalého Centra Bottova na druhej strane ulice Mlynské nivy.
Dopravné spoločnosti.
Autobusovú stanicu využívali najmä dopravné firmy: